ฟีลิป เปแต็ง

| ฟีลิป เปแต็ง |
| --- | --- |
เปแต็งใน ค.ศ. 1941

ประมุขแห่งรัฐฝรั่งเศส
ดำรงตำแหน่ง 11 มีนาคม ค.ศ. 1940 – 20 สิงหาคม ค.ศ. 1944
นายกรัฐมนตรี: ปีแยร์ ลาวาล ปีแยร์-เอเตียน ฟล็องแด็ง ฟร็องซัว ดาร์ล็อง
ก่อนหน้า: อาลแบร์ เลอเบริง  ในฐานะประธานาธิบดีแห่งสาธารณรัฐ
ถัดไป: ชาร์ล เดอ โกล  ในฐานะผู้นำรัฐบาลชั่วคราวแห่งสาธารณรัฐฝรั่งเศส
นายกรัฐมนตรีฝรั่งเศสคนที่ 78
ดำรงตำแหน่ง 16 มิถุนายน ค.ศ. 1940 – 11 กรกฎาคม ค.ศ. 1940
ประธานาธิบดี: อาลแบร์ เลอเบริง
รอง: กามีย์ โชต็อง ปีแยร์ ลาวาล ปีแยร์-เอเตียน ฟล็องแด็ง ฟร็องซัว ดาร์ล็อง
ก่อนหน้า: ปอล แรโน
ถัดไป: ปีแยร์ ลาวาล
ผู้บัญชาการกองทัพฝรั่งเศส
ดำรงตำแหน่ง 17 พฤษภาคม ค.ศ. 1917 – มกราคม ค.ศ. 1920
ประธานาธิบดี: แรมง ปวงกาเร
นายกรัฐมนตรี: อาแล็กซ็องดร์ รีโบ ปอล แป็งเลอเว ฌอร์ฌ เกลม็องโซ
รัฐมนตรีว่าการกระทรวงสงคราม: ปอล แป็งเลอเว ฌอร์ฌ เกลม็องโซ
ก่อนหน้า: รอแบร์ นีแวล
ผู้ปกครองร่วมแห่งอันดอร์รา
ดำรงตำแหน่ง ค.ศ. 1940 – ค.ศ. 1944
 
ข้อมูลส่วนบุคคล
เกิด: อ็องรี ฟีลิป เบโนนี โอแมร์ โฌแซ็ฟ เปแต็ง 24 เมษายน ค.ศ. 1856 โกชี-อา-ลา-ตูร์, ปาดกาแล, จักรวรรดิฝรั่งเศสที่ 2
เสียชีวิต: 23 กรกฎาคม ค.ศ. 1951(1951-07-23) (95 ปี) ปอร์-ฌวงวีล, อีลดีเยอ, ว็องเด, ฝรั่งเศส
ศาสนา: โรมันคาทอลิก
คู่สมรส: เออเฌนี อาร์ดง เปแต็ง
รางวัล: จอมพลแห่งฝรั่งเศส เลฌียงดอเนอร์ เหรียญทหาร (สเปน)
ลายมือชื่อ: 
ยศที่ได้รับการแต่งตั้ง
รับใช้:  ฝรั่งเศส  ฝรั่งเศสเขตวีชี
สังกัด: กองทัพฝรั่งเศส
ประจำการ: ค.ศ. 1876–1944
ยศ: นายพลประจำกองพล
ผ่านศึก: สงครามโลกครั้งที่หนึ่ง ยุทธการที่แวร์เดิง สงครามโลกครั้งที่สอง

อ็องรี ฟีลิป เบโนนี โอแมร์ โฌแซ็ฟ เปแต็ง (ฝรั่งเศส: Henri Philippe Benoni Omer Joseph Pétain; 24 เมษายน ค.ศ. 1856 – 23 กรกฎาคม ค.ศ. 1951) เป็นที่รู้จักกันโดยทั่วไปในชื่อว่า ฟีลิป เปแต็ง (Philippe Pétain) หรือ จอมพล เปแต็ง (Maréchal Pétain) และบางครั้งจะเรียกว่า จอมพลเฒ่า (ฝรั่งเศส: le vieux Maréchal) เป็นเจ้าหน้าที่นายทหารระดับพลเอกชาวฝรั่งเศสที่ได้ดำรงตำแหน่งจอมพลแห่งฝรั่งเศส เมื่อสงครามโลกครั้งที่หนึ่งสิ้นสุดลง ซึ่งในช่วงนั้นเขากลายเป็นที่รู้จักกันคือ ราชสีห์แห่งแวร์เดิง (ฝรั่งเศส: le lion de Verdun) จากนั้นเขาได้ดำรงตำแหน่งประมุขแห่งรัฐของวิชีฝรั่งเศส ตั้งแต่ปี ค.ศ. 1940 ถึง ค.ศ. 1944 เปแต็งซึ่งมีอายุ 84 ปีใน ค.ศ. 1940 ดำรงดำรงตำแหน่งประมุขแห่งรัฐที่มีอายุมากที่สุดของฝรั่งเศส
ในช่วงสงครามโลกครั้งที่หนึ่ง ฟีลิปได้นำกองทัพฝรั่งเศสไปสู่ชัยชนะในยุทธการที่แวร์เดิงซึ่งกินเป็นเวลาเก้าเดือน ภายหลังจากการรุกนีเวลล์(Nivelle offensive) ได้ประสบความล้มเหลว และการลุกฮือประท้วงที่ตามมา เขาได้รับการแต่งตั้งเป็นผู้บัญชาการทหารสูงสุด และประสบความสำเร็จในการรักษาความเชื่อมั่นของกองทัพ เปแต็งยังคงอยู่ในกองบัญชาการจากสงครามที่เหลือและกลายเป็นวีรบุรุษของชาติ ในช่วงระหว่างสงคราม เขาได้เป็นผู้นำกองทัพฝรั่งเศสในยามสงบ ได้บัญชาการในปฏิบัติการร่วมกันระหว่างฝรั่งเศส-สเปนในช่วงสงครามริฟ และดำรงตำแหน่งเป็นรัฐมนตรีมาสองครั้ง ในช่วงเวลานี้ เขาเป็นที่รู้จักในนามว่า จอมพลเฒ่า (le vieux Maréchal)
ด้วยการล่มสลายของฝรั่งเศสที่กำลังใกล้เข้ามาและคณะรัฐมนตรีต้องการที่จะเจราจาสงบศึก เมื่อวันที่ 17 มิถุนายน ค.ศ. 1940 นายกรัฐมนตรี ปอล แรโน ได้ประกาศลาออกและได้ให้คำแนะนำกับประธานาธิบดี อาลแบร์ เลอเบริง แต่งตั้งเปแต็งให้ขึ้นมาดำรงตำแหน่งแทนที่เขา ซึ่งเขาได้กระทำในวันนั้น ในขณะที่รัฐบาลอยู่ที่บอร์โด คณะรัฐมนตรีได้ลงมติเพื่อการลงนามในข้อตกลงสงบศึกกับเยอรมนีและอิตาลี ต่อมารัฐบาลทั้งหมดได้ย้ายไปที่แกลร์มง-แฟร็องในเวลาอันสั้น จากนั้นก็ไปยังเมืองสปาของวิชีในภาคกลางของฝรั่งเศส รัฐบาลได้ลงมติเพื่อทำการเปลี่ยนแปลงจากสาธารณรัฐฝรั่งเศสที่ 3 มาเป็นรัฐฝรั่งเศสหรือวิชีฝรั่งเศส ซึ่งเป็นระบอบเผด็จการที่เป็นฝ่ายให้ความร่วมมือกับฝ่ายอักษะ ภายหลังจากเยอรมนีและอิตาลีได้เข้ายึดครองและปลดอาวุธของฝรั่งเศสในเดือนพฤศจิกายน ค.ศ. 1942 รัฐบาลของเปแต็งได้ทำงานอย่างใกล้ชิดให้กับเขตปกครองทางทหารของนาซีเยอรมนี
ภายหลังสงคราม เปแต็งได้ถูกพิจารณาคดีและถูกตัดสินว่ามีความผิดในข้อหากบฎ แต่เดิมเขาถูกตัดสินลงโทษด้วยการประหารชีวิต แต่เนื่องจากเขาแก่ชรามากแล้วและด้วยวีรกรรมของเขาในสงครามโลกครั้งที่หนึ่ง คำตัดสินโทษได้ถูกลดหย่อนเป็นการจำคุกตลอดชีวิตแทน เส้นการเดินทางของเขาจากทหารผู้ไร้ชื่อเสียงสู่วีรบุรุษแห่งฝรั่งเศสในช่วงสงครามโลกครั้งที่หนึ่ง ไปจนถึงผู้ปกครองที่ทำงานในการให้ความร่วมมือในช่วงสงครามโลกครั้งที่สอง ทำให้ชาร์ล เดอ โกล ผู้สืบทอดตำแหน่งต่อจากเขาได้เขียนระบุว่า ชีวิตของเปแต็งนั้น"กลับดูธรรมดา จากนั้นก็รุ่งโรจน์ ต่อมาก็น่าสมเพชโดยลำดับ แต่ไม่เคยดูธรรมดาเลยสักนิด"